Babelscape/SREDFM huggingface dataset:
TikTok

Το TikTok είναι εφαρμογή για iOS και Android, η οποία επιτρέπει την δημιουργία και κοινοποίηση μικρών κωμικών και μη βίντεο. Η εφαρμογή δημιουργήθηκε το 2017 από την ByteDance, για αγορές εκτός της Κίνας. Ήδη από τον Σεπτέμβριο του 2016 η ByteDance έχει ήδη ξεκινήσει την εφαρμογή Douyin (κινέζικα: 抖音) για τους χρήστες στην Κίνα. Το TikTok και το Douyin είναι αδελφές εφαρμογές, αλλά τρέχουν σε διαφορετικούς διακομιστές προκειμένου η δεύτερη να είναι συμβατή με τους κανονισμούς λογοκρισίας στην Κίνα. Η εφαρμογή επιτρέπει στους χρήστες να δημιουργήσουν μουσική και βίντεο σύντομης διαρκείας. Η εφαρμογή χρησιμοποιείται από εκατομμύρια άτομα στην Ασία, τις Ηνωμένες Πολιτείες και άλλες χώρες του κόσμου. Το TikTok δεν είναι διαθέσιμο στην Κίνα και οι διακομιστές της εφαρμογής TikTok είναι εγκατεστημένοι σε χώρες όπου η εφαρμογή είναι διαθέσιμη.

Το 2018, η εφαρμογή απέκτησε σημαντική δημοτικότητα. Για τον Οκτώβριο του 2018, στις ΗΠΑ η εφαρμογή TikTok είχε τον μεγαλύτερο αριθμό λήψεων από οποιαδήποτε άλλη εφαρμογή. Το 2019 είναι διαθέσιμο σε πάνω από 150 αγορές και 75 γλώσσες. Τον Φεβρουάριο του 2019, οι εγκαταστάσεις των TikTok και Douyin ξεπέρασαν το ένα δισεκατομμύριο σε παγκόσμιο επίπεδο, εξαιρουμένων των εγκαταστάσεων της εφαρμογής σε συσκευές Android στην Κίνα.
Μπασκίμ Φίνο

Ο Μπασκίμ Φίνο (, 1962-2021) ήταν Αλβανός σοσιαλιστής πολιτικός που υπηρέτησε ως ο 29ος πρωθυπουργός της Αλβανίας. 

Γεννήθηκε στις 12 Οκτωβρίου 1962 στο Αργυρόκαστρο και σπούδασε οικονομικά στα Τίρανα και τις Ηνωμένες Πολιτείες Αμερικής. Μετά από αυτό, εργάστηκε ως οικονομολόγος στο Αργυρόκαστρο και το 1992 έγινε δήμαρχος της πόλης. Είναι παντρεμένος και έχει δύο παιδιά. 

Στις 11 Μαρτίου 1997, ο προερχόμενος από το Δημοκρατικό Κόμμα Πρόεδρος Σαλί Μπερίσα, όρισε τον Φίνο, μέλος του αντιπολιτευόμενου Σοσιαλιστικού Κόμματος της Αλβανίας, πρωθυπουργό, προκειμένου να ηγηθεί κυβέρνησης εθνικής ενότητας. Η ανάγκη αυτή προέκυψε μετά την εξέγερση που ξέσπασε κατά την κατάρρευση αρκετών επιχειρηματικών σχημάτων πυραμίδων που οδήγησαν στην απώλεια ελέγχου της κυβέρνησης στο μεγαλύτερο μέρος της χώρας. Ο Φίνο ήταν Πρωθυπουργός στις εκλογές του 1997, όπου το Σοσιαλιστικό Κόμμα του κέρδισε μεγάλη πλειοψηφία πριν αποχωρήσει και τον διαδέχτηκε ο αρχηγός του κόμματος Φατός Νάνο. 

Το 2014 ο Φίνο ήταν βουλευτής εκλογικής περιφέρειας στην επαρχία Κορυτσάς. Ο Φίνο ήταν λέκτορας στην Πολιτική Ακαδημία του Σοσιαλιστικού Κόμματος της Αλβανίας. 

Απεβίωσε στις 29 Μαρτίου 2021 από την COVID-19 σε ηλικία 58 ετών.
Βλάσης Τσιρογιάννης

Ο Βλάσης Τσιρογιάννης (1872-1928) ήταν αξιωματικός του Ελληνικού Στρατού, ο οποίος προήχθη στον βαθμό του αντιστράτηγου.
Τρονκέττο

Το Τρονκέττο είναι ένα Τεχνητό νησί στην Λιμνοθάλασσα της Βενετίας στην βόρεια Ιταλία, στο "Σεστιέρι" ή συνοικία του Σάντα Κρότσε. Το Τρονκέττο γνωστό και σαν "Ιζόλα Νουόβα" δηλαδή "Νέο νησί" βρίσκεται στο δυτικότερο άκρο από το συγκρότημα των 118 νησιών που σχηματίζουν την Βενετία. Το νησάκι δημιουργήθηκε με επιχωματώσεις την δεκαετία του 1960 και χρησιμοποιείται αποκλειστικά σαν πάρκινγκ οχημάτων που δεν μπορούν οι οδηγεί να τα μεταφέρουν στην πόλη της Βενετίας. Το Σύστημα μέσων μαζικής μεταφοράς της Βενετίας συνδέει το Τρονκέττο με την "Πιατζάλε Ρόμα", τον κεντρικό σταθμό στο κέντρο της πόλης.
Σάντ' Έλενα

Το νησί Σάντ' Έλενα βρίσκεται στην Λιμνοθάλασσα της Βενετίας, στο ανατολικότερο άκρο του συγκροτήματος των 118 νησιών που σχηματίζουν την Βενετία, αποτελεί τμήμα του "Σεστιέρε" του Καστέλο. Το νησί αρχικά ήταν χωρισμένο από την υπόλοιπη Βενετία, επίκεντρο του ήταν η εκκλησία της Σάντα Έλενα που οικοδομήθηκε τον 12ο αιώνα και ανακαινίστηκε τον 15ο αιώνα. Την δεκαετία του 1920 το νησί επεκτάθηκε για να καλύψει το κενό που το χώριζε με την πόλη, συνδέθηκε με την Βενετία με τρεις γέφυρες, οικοδομήθηκαν πάρκο, ποδοσφαιρικό στάδιο και κολέγιο.

Κατηγορία:Γεωγραφία της Βενετίας
Μεγκάλ

Το Μεγκάλ (γαλλικά: Meygal) είναι μια οροσειρά της Γαλλίας που βρίσκεται στα ανατολικά του Κεντρικού Ορεινού Όγκου (Μασίφ Σαντράλ), στο νομό Ωτ-Λουάρ, στην περιοχή Ωβέρνη-Ρον-Αλπ. Αποτελεί την καρδιά της φυσικής περιοχής του Βελαί και το υψηλότερο σημείο του είναι το Τεσταβουάρ στα 1.436 μ.

Είναι επίσης μια περιοχή σκι αντοχής με πίστες περίπου 40 χιλιομέτρων σε υψόμετρο ανάμεσα στα 1.200 και 1.450 μέτρα πάνω από την επιφάνεια της θάλασσας. Το σημείο εκκίνησης βρίσκεται στην κοινότητα Κεριέρ.

Η οροσειρά του Μεγκάλ είναι μια σειρά από οδοντωτές κορυφές που καλύπτονται από ροή λάβας, πάχους περίπου 150 μέτρων και μήκους περίπου 60 χιλιομέτρων.
Αλέξανδρος Καραμανλάκης

Ο Αλέξανδρος Καραμανλάκης (1884 ή 1888–1912) ήταν Έλληνας δημοσιογράφος και ερασιτέχνης πρωτοπόρος αεροπόρος, ο πρώτος που σκοτώθηκε σε αεροπορικό δυστύχημα στην Ελλάδα.
Σαντ Εράσμο

Το Σαντ Εράσμο είναι ένα μικρό νησί που βρίσκεται στην βόρεια Λιμνοθάλασσα της Βενετίας, στα βόρεια του Λίντο, του μακρόστενου νησιού που χωρίζει την Λιμνοθάλασσα με την Αδριατική Θάλασσα. Το νησί ήταν τον 8ο αιώνα λιμάνι προσκολλημένο στο γειτονικό νησί Μουράνο αλλά σήμερα χρησιμοποιείται σαν αγορά κηπευτικών. Οι χαρακτηριστικότερες Μεσαιωνικές κατασκευές ήταν οι ερειπωμένες σήμερα οχυρώσεις και ο "Πύργος του Μαξιμιλιανού", υπήρχαν στο νησί από τον 6ο αιώνα. 

Όταν έπεσε η Δημοκρατία της Βενετίας οι Γάλλοι έκτισαν εκεί ένα ισχυρό οχυρό (1811 - 1814). Όταν έπεσε ο Ναπολέων Α΄ ο αρχιδούκας της Αυστριακής Αυτοκρατορίας Μαξιμιλιανός της Αυστρίας-Έστε οικοδόμησε έναν πύργο 1843 - 1844 στον οποίο κατέφυγε στην διάρκεια μίας εξέγερσης. Ο πύργος είχε μία πολυγωνική βάση 25 μέτρων και περιβαλλόταν από ένα χαντάκι, στον πάνω όροφο στέγαζε 13 κανόνια, όταν ξέσπασε ο Α΄ Παγκόσμιος Πόλεμος τον χρησιμοποίησε ο Ιταλικός Στρατός Ξηράς. Είναι γνωστό για τις πολλές πηγές που βρίσκονται στην λιμνοθάλασσα που το περιβάλλει.
Ιλλιντσί

Το Ιλλιντσί (ουκραν. Іллінці, πολων. Ilińce) είναι κωμόπολη στο νομό του Βίνιτσια στην Ουκρανία. Είναι η πρωτεύουσα της φερώνυμης κοινότητας Ιλλιντσί.

Λίγο έξω από την πόλη βρίσκεται ένας κρατήρας διαμέτρου 8.5 χιλιομέτρων.
Γιολάντα του Βαλουά

Η Γιολάντα του Βαλουά, (Γαλλική γλώσσα : "Yolande", 23 Σεπτεμβρίου 1434 - 23 Αυγούστου 1478) από τον Οίκο των Βαλουά ήταν πριγκίπισσα της Γαλλίας και με τον γάμο της έγινε δούκισσα της Σαβοΐας.
Ιγκόρ Ενγκόνγκα

Ο Ιγκόρ Ενγκόνγκα Νοβάλ (ισπανικά: "Igor Engonga Noval," 4 Ιανουαρίου 1995) είναι επαγγελματίας ποδοσφαιριστής από την Ισημερινή Γουινέα, γεννημένος στην Ισπανία, ο οποίος αγωνίζεται ως κεντρικός αμυντικός για τη Φουτόρο Κινγκς.
Λα Τσερτόζα

Η Λα Τσερτόζα είναι ένα νησί στην Λιμνοθάλασσα της Βενετίας στην βόρεια Ιταλία. Βρίσκεται στα βορειοανατολικά της Βενετίας σε απόσταση μικρότερη από 250 μέτρα από το νησί Σαν Πιέτρο ντι Καστέλλο και λιγότερο από 500 μέτρα από το μεγάλο μακρόστενο νησί Λίντο. Ένα κανάλι πλάτους 20 μέτρων χωρίζει την Λα Τσερτόζα από το νησί Βινιόλε, έχει έκταση 22 εκτάρια.
Το νησί φιλοξένησε μία Κοινότητα Αυγουστινιανών (1199), μετά από δύο αιώνες παραχωρήθηκε στο Τάγμα των Καρθουσιανών, το προηγούμενο θρησκευτικό ίδρυμα αποκαταστάθηκε την περίοδο 1490 - 1505. Όταν ο Ναπολέων Α΄ διέλυσε την Δημοκρατία της Βενετίας το νησί Λα Τσερτόζα έγινε στρατιωτική εγκατάσταση. Τον 17ο αιώνα υπήρχε στο νησί το περίφημο "Κάστρο της Σκόνης", είναι το μοναδικό αξιοθέατο του νησιού που διατηρείται μέχρι και σήμερα, ανακαινίστηκε στα τέλη της δεκαετίας του 1990.

Τα σχέδια για να μετατραπεί το νησάκι σε έναν απέραντο χώρο αναψυχής με το όνομα "Πάρκο ντε λα Τσερτόζα" ξεκίνησαν το 2010, θα περιλαμβάνει ένα τεράστιο πάρκο, ναυτική σχολή, εστιατόρια και αθλητικούς χώρους. Η ολοκλήρωση θα γινόταν το 2015 ωστόσο ένας ανεμοστρόβιλος έπληξε το νησί (12 Ιουνίου 2012) και τα έργα έπαθαν μεγάλη ζημιά, η αποκατάσταση ξεκίνησε την ίδια χρονιά. Τα νέα σχέδια είχαν στόχο να ανοίξει το πάρκο για το κοινό το 2013.
Ουκρανοί

Οι Ουκρανοί είναι ανατολική σλαβική εθνικότητα που κατοικούν κυρίως στη σημερινή Ουκρανία. Είναι η 7η μεγαλύτερη εθνικότητα σε πληθυσμό της Ευρώπης και η 3η μεγαλύτερη σλαβική, μετά τους Ρώσους και τους Πολωνούς. Το Σύνταγμα της Ουκρανίας ορίζει ως Ουκρανούς όλους τους κατοίκους της χώρας ανεξαρτήτως καταγωγής. 

Οι Ουκρανοί ήταν παλιότερα γνωστοί με ονόματα όπως "Ρουθήνοι", Μικρορώσοι και Κοζάκοι. Οι Ουκρανοί μιλούν τα ουκρανικά κατά κύριο λόγο ως μητρική γλώσσα, αλλά σημαντικό μέρος τους μιλά ρωσικά κατά κύριο λόγο, ενώ οι ουκρανικές κοινότητες σε άλλες πρώην σοβιετικές δημοκρατίες είναι σε μεγάλο βαθμό εκρωσισμένες.
Σαρβεπάλλι Ραντακρίσναν

Ο Σαρβεπάλλι Ραντακρίσναν (ταμίλ: சர்வபள்ளி ராதாகிருஷ்ணன், χίντι: सर्वेपल्लि राधाकृष्णन, 5 Σεπτεμβρίου 1888 – 17 Απριλίου 1975) ήταν Ινδός φιλόσοφος και πολιτικός, πρώτος αντιπρόεδρος της Ινδίας (1952–1962) και δεύτερος πρόεδρος της Ινδίας (1962–1967).

Είναι ένας από τους γνωστότερους μελετητές συγκριτικής θρησκείας και φιλοσοφίας στην Ινδία. Ολοκλήρωσε τις σπουδές του στο Χριστιανικό Κολέγιο του Μαντράς το 1911 και έγινε βοηθός καθηγητής και αργότερα καθηγητής φιλοσοφίας στο Κολλέγιο της Προεδρείας του Μαντράς. Ύστερα έγινε καθηγητής φιλοσοφίας στο Πανεπιστήμιο του Μαϊσούρου (1918-1921). Ύστερα δίδαξε στο Πανεπιστήμιο της Καλκούτας (1921–1932) και στο Πανεπιστήμιο της Οξφόρδης (1936–1952).

Η φιλοσοφία του βασίστηκε στην Αντβαΐτα Βεντάντα, τροποποιώντας τη για να είναι πιο κατανοητή για το σύγχρονο κόσμο. Υπερασπίστηκε τον Ινδουισμό ενάντια στην "μη πληροφορημένη κριτική από τους Δυτικούς", συνεισφέροντας στον σχηματισμό της σύγχρονης ινδουιστικής ταυτότητας. Έχει ασκήσει επιρροή στην διαμόρφωση της κατανόησης του Ινδουισμό στην Ινδία και τη δύση, έχοντας την φήμη ως γεφυρωτής ανάμεσα στην Ινδία και τη Δύση.

Ο Ραντακρίσναν υπήρξε αποδέκτης διαφόρων βραβείων υψηλού κύρους στην μεγάλη διάρκεια της ζωής του. Ονομάστηκε ιππότης το 1931, το 1954 ήταν αποδέκτης του Μπάρατ Ράτνα (το υψηλότερο βραβείο της Ινδίας) και έγινε επίτιμο μέλος του Βρετανικού βασιλικού τάγματος τιμής το 1963. Ήταν συνιδρυτής της Helpage India (ελληνικά: Χέλπεϊτζ Ινδίας), μη κερδοσκοπικού οργανισμού για φτωχούς ηλικιωμένους. Ο Ραντακρίσναν πιστεύει ότι "οι δάσκαλοι πρέπει να είναι τα καλύτερα μυαλά της χώρας". Από το 1962, τα γενέθλια του εορτάζονται ως Ημέρα των Δασκάλων στην Ινδία.
Σοφία Κόγκουλη

Η Σοφία Κόγκουλη (26 Ιουλίου 1991) είναι Ελληνίδα ποδοσφαιρίστρια, η οποία αγωνίζεται ως επιθετικός για την ιταλική Tavagnacco και την Εθνικής Ελλάδας.
Λίμνη Μίνκοβο

μικρογραφία|Η λίμνη Μίνκοβο
Η Λίμνη Μίνκοβο (βουλγαρικά : Минково езеро) ή Ταμιευτήρας Μίνκοβο (βουλγαρικά : Язовир Минково) είναι μικρή τεχνητή λίμνη της Βουλγαρίας κοντά στο χωριό Πολκοβνίκ Μίνκοβο όπου οφείλει το όνομα της. Βρίσκεται στην βορειοανατολική Βουλγαρία στην Επαρχία του Ντόμπριτς, στην ιστορική περιοχή της Νότιας Δοβρουτσάς και στον Δήμο Ντόμπριτς, απέχει 10 χλμ περίπου από την πόλη του Ντόμπριτς.

Η λίμνη κατασκευάστηκε με την δημιουργία αναχώματος στην μία πλευρά της κι έχει σχήμα τριγώνου. Η περιοχή της λίμνης ονομάζεται επίσημα Αλειευτικό κέντρο Μίνκοβο (Риболовен парк Минково) ανήκει στον Δήμο Ντόμπριτς ο οποίος την έχει εμπλουτίσει με ψάρια και την παραχωρεί σε ιδιώτη ο οποίος την ενοικιάζει σε ερασιτέχνες αλιείς. Η λίμνη διαθέτει επτά ειδικά αλιευτικά σημεία και διαθέτει μικρό κτίριο - εστιατόριο.
Άγιος Απόστολος ο Νέος

Ο Άγιος Απόστολος ο Νέος, (κατά κόσμον "Απόστολος Σταματίου") γεννήθηκε στον Άγιο Λαυρέντιο του Πηλίου το 1667 μ.Χ. Ο πατέρας του ονομαζόταν Κώστας Σταματίου και η μητέρα του Μέλω. Σε ηλικία 15 χρονών έμεινε ορφανός και το 1682 μ.Χ. πήγε στην Κωνσταντινούπολη, όπου εργαζόταν σ' ένα καπηλειό.
Pyrgos Limassol Women FC

Ο Pyrgos Limassol Women FC είναι κυπριακή ομάδα γυναικείου ποδοσφαίρου με έδρα τον Πύργο της επαρχίας Λεμεσού.
Θεοδόσης Πιερίδης

Ο Θεοδόσης Πιερίδης (γνωστός και ως Θοδόσης Πιερίδης, 1908 - 1968) ήταν Κύπριος λογοτέχνης. Γεννήθηκε στο Τσέρι της Κύπρου, χωριό στα περίχωρα της Λευκωσίας και απεβίωσε στο Βουκουρέστι τις 23 Ιανουαρίου 1968.
Σάμμα Ζαΐν

Η Σάμμα Ζαΐν (γεννηθείσα το 1959) είναι Ινδή διπλωμάτισσα. Υπηρετεί ως πρέσβειρα της Ινδίας στην Ελλάδα από τον Ιούνιο του 2017. Προηγουμένως, διετέλεσε πρέσβειρα της χώρας της στον Παναμά, την Κόστα Ρίκα και την Νικαράγουα. Επίσης ήταν πρέσβειρα της Ινδίας στην Ακτή Ελεφαντοστού, τη Λιβερία, τη Σιέρα Λεόνε και τη Γουινέα από το 2008 έως το 2011. Ήταν επίσης αναπληρώτρια διευθύντρια της αποστολής στη Ρώμη, Πολιτική Σύμβουλος στις Ηνωμένες Πολιτείες και μέλος της Μόνιμης Αντιπροσωπείας της Ινδίας στην ΟΥΝΕΣΚΟ στο Παρίσι.
Ιλανίτ

Η Χάνα Ντρέσνερ-Τζάχ (Εβραϊκά: חנה דרזנר, γεννημένη 17 Σεπτεμβρίου 1947), γνωστή με το καλλιτεχνικό Ilanit (Ιλανίτ, אילנית), είναι μια Ισραηλινή τραγουδίστρια που έγινε ένας από τους πιο δημοφιλείς τραγουδιστές στο Ισραήλ στα τέλη της δεκαετίας του 1960 με τη δεκαετία του 1980, τόσο ως σολίστ όσο και στο δίδυμο Ilan & Ilanit. Η Ilanit εκπροσώπησε επίσης το Ισραήλ δύο φορές στο διαγωνισμό τραγουδιού της Eurovision. Σε μια καριέρα που εκτείνεται σε 4 δεκαετίες, η Ilanit κατέγραψε και παρήγαγε περισσότερα από 600 τραγούδια και περισσότερα από 30 καλύτερα σε πωλήσεις άλμπουμ.
Καρολίνα Στραμάρε

Η Καρολίνα Στραμάρε (γεννημένη το 1999 στη Γένοβα) είναι μοντέλο που αναδείχθηκε Μις Ιταλία 2019.
Αεροδρόμιο Χουαρί Μπουμεντιέν

Το Αεροδρόμιο Χουαρί Μπουμεντιέν (, ) , γνωστό και ως Αεροδρόμιο του Αλγερίου ή Διεθνές Αεροδρόμιο του Αλγερίου, είναι διεθνές αεροδρόμιο που εξυπηρετεί το Αλγέρι, την πρωτεύουσα της Αλγερίας. Βρίσκεται 16,9 χλμ. ανατολικά νοτιοανατολικά της πόλης. 

Το αεροδρόμιο έλαβε το όνομά του από τον Χουαρί Μπουμεντιέν, πρώην πρόεδρο της Αλγερίας. Το Νταρ Ελ Μπεϊντά, η περιοχή στην οποία βρίσκεται το αεροδρόμιο, ήταν γνωστή ως "Maison Blanche" (Λευκός Οίκος), και το αεροδρόμιο αποκαλείται Αεροδρόμιο Maison Blanche σε μεγάλο μέρος της βιβλιογραφίας για τον Πόλεμο της Ανεξαρτησίας της Αλγερίας. Η "Société de Gestion de Services et Infrastructures Aéroportuaires" (SGSIA), γνωστή ως «Αερολιμένας του Αλγερίου», είναι δημόσια εταιρεία που ιδρύθηκε την 1η Νοεμβρίου 2006 για τη διαχείριση και λειτουργία του αεροδρομίου. Η SGSIA απασχολεί 2.100 εργαζόμενους.
Οίκος των Αψβούργων-Λωρραίνης

O Οίκος των Αψβούργων-Λωρραίνης, γερμ. Haus von Habsburg-Lothringen είναι η συνέχεια του Οίκου της Λωρραίνης, στου οποίου το όνομα προστέθηκε το "Αψβούργων-" για δυναστικούς λόγους: ο Οίκος των Αψβούργων εξέλιπε και οι κτήσεις του περιήλθαν στον Οίκο της Λωρραίνης, που ήθελε να παγιώσει την εξουσία του σε αυτές.
Φρόστυ ο Χιονάνθρωπος

Το Φρόστυ ο Χιονάνθρωπος (αγγλικά: Frosty the Snowman) είναι Χριστουγεννιάτικη τηλεοπτική ταινία μικρού μήκους κινουμένων σχεδίων παραγωγής 1969, παραγωγή των Rankin/Bass Productions, και διανέμεται από την Universal Television. Πρόκειται για την πρώτη ταινία του είδους της, με συμμετέχοντα τον χαρακτήρα Φρόστυ. Προβλήθηκε για πρώτη φορά από το τηλεοπτικό δίκτυο του CBS στις 7 Δεκεμβρίου 1969 στις Ηνωμένες Πολιτείς. Προβαλλόταν ετησίως για τις ανάγκες του Χριστουγεννιάτικου προγράμματος του δικτύου μέχρι και το 2018. Η ταινία βασίζεται στο ομώνυμο τραγούδι των Στιβ Νέλσον και Τζακ Ρόλινς. Ο κωμικός Τζίμμυ Ντουράντ δανείζει την φωνή σε καρικατούρα του, ενώ αφηγείται και την εκτυλισσόμενη ιστορία· αύτη ήταν και η τελευταία του συμμετοχή σε ταινία. Συμμετέχουν επίσης οι Μπίλι ντι Γουλφ ως ο Καθηγητής Χινκλ και Τζάκι Βέρνον ως Φρόστυ.

Μια ομάδα παιδιών σε ένα σχολείο χτίζουν έναν χιονάνθρωπο που ονομάζεται Φρόστυ και του φορούν ένα μαγικό καπέλο στο κεφάλι του, που τον κάνει να ζωντανεύει με μαγικές δυνάμεις. Ο τελευταίος σύντομα αντιλαμβάνεται την άνοδο της υψηλής θερμοκρασίας, και μαζί με μια νεαρή κοπέλα ονόματι Κάρεν και ένα κουνέλι που ονομάζεται Χόκους Πόκους, ταξιδεύει στο Βόρειο Πόλο για να μην λιώσει.

Οι Άρθουρ Ράνκιν Τζούνιορ και Τζουλς Μπάς ήθελαν να δώσουν στην ταινία και στους χαρακτήρες της την εμφάνιση μιας Χριστουγεννιάτικης κάρτας, και έτσι προσέλαβαν τον καλλιτέχνη ευχετήριων καρτών και του περιοδικού "Mad" Πολ Κόκερ για τον σχεδιασμό παρασκηνίων και χαρακτήρων. Το animation παράχθηκε από την Mushi Production στο Τόκιο της Ιαπωνίας, με το υπάλληλο της Hanna-Barbera Γιούσακου "Στιβ" Νακαγκάουα και τον τότε υπάλληλη της Mushi Οσάμου Ντεζάκι (ο οποίος δεν αναφέρεται). Ο Ντουράντ ήταν ένας από τους πρώτους που ηχογράφησε το τραγούδι όταν κυκλοφόρησε το 1950 (όταν το τραγούδι είχε ελαφρώς διαφορετικούς στίχους)· το επανηχογράφησε για τις ανάγκες της ταινίας. Ο βετεράνος σεναριογράφος των Rankin/Bass Ρόμεο Μιλέρ προσάρμοσε και επέκτεινε την ιστορία για την τηλεόραση όπως είχε κάνει με το "Ρούντολφ το Ελαφάκι".

Το "TV Guide" κατέταξε την ταινία ως την τέταρτη από τις 10 καλύτερες τηλεοπτικές χριστουγεννιάτικες ταινίες σε λίστα.
Ο Φυγάς του Μέλλοντος

Το Ο Φυγάς του Μέλλοντος είναι Καναδέζικο-Αμερικάνικο κυβερνοπάνκ θρίλερ δράσης παραγωγής 1995, σε σκηνοθεσία Ρομπέρ Λόνγκο στο σκηνοθετικό του ντεμπούτο. Πρωταγωνιστούν οι Κιάνου Ριβς και Ντολφ Λούντγκρεν. Η ταινία βασίζεται στο ομώνυμο διήγημα του Γουίλιαμ Γκίμπσον. Ο Κιάνου Ριβς υποδύεται τον ομότιτλο χαρακτήρα, έναν άντρα με κυβερνητικό εγκεφαλικό εμφύτευμα σχεδιασμένο για αποθήκευση πληροφοριών. Η ταινία απεικονίζει την δυστοπική ιδέα του Γκίμπσον για το μέλλον, με την κυριαρχία του κόσμου από μεγάλες επιχειρήσεις και με ισχυρές επιρροές από την Ανατολική Ασία. Αυτή ήταν η τελευταία κινηματογραφική ταινία στην οποία συμμετείχε ο Ντολφ Λούντγκρεν πριν το "Οι Αναλώσιμοι" (2010).

Η ταινία γυρίστηκε σε τοποθεσίες στον Καναδά, με τις πόλεις Τορόντο και Μόντρεαλ να εκμεταλλεύονται για την αναπαράσταση των πόλεων Νιούαρκ και Πεκίνο στην ταινία. Τοπικές τοποθεσίες, συμπεριλαμβανομένου του Union Station στο Τορόντο και της Γέφυρας Ζακ Καρτιέ στο Μόντρεαλ, εμφανίζονται.

Η ταινία έκανε πρεμιέρα στην Ιαπωνία στις 15 Απριλίου 1995, σε εκδοχή μεγαλύτερης διάρκειας (103 λεπτά), που συμπεριλαμβάνει μουσική του Μάικλ Ντέινα και διαφορετικό μοντάζ. Η ταινία κυκλοφόρησε στις Ηνωμένες Πολιτείες στις 26 Μαΐου 1995, και στην Ελλάδα στις 16 Φεβρουαρίου 1996.
Μαρία Γεωργιάδου

Η Μαρία Γεωργιάδου είναι Ελληνίδα ηθοποιός και σεναριογράφος.
Η Σκύλα

Η Σκύλα (αγγλικά: Scarlet Street), είναι ένα φιλμ νουάρ του 1945 Αμερικανικής παραγωγής σε σκηνοθεσία Φριτς Λανγκ. Πρωταγωνιστούν ο Έντουαρντ Τζ. Ρόμπινσον η Τζόαν Μπένετ και ο Νταν Ντιούρια.

Η ταινία βασίζεται στο ομώνυμο γαλλικό μυθιστόρημα "La Chienne" του Georges de La Fouchardière, το οποίο προηγουμένως είχε γίνει θεατρικό έργο από τον André Mouëzy-Éon και αργότερα κινηματογραφική ταινία το 1931 από τον σκηνοθέτη Ζαν Ρενουάρ.
Ναχόντκα

Η Ναχόντκα () είναι πόλη και λιμάνι στο κράι Πριμόρσκι στη Ρωσία. Βρίσκεται στην χερσόνησο Τρούντνι και προεξέχει στον κόλπο Ναχόντκα της Θάλασσας της Ιαπωνίας, περίπου 85 χιλιόμετρα ανατολικά του Βλαδιβοστόκ. Σύμφωνα με την απογραφή του 2010, η Ναχόντκα είχε πληθυσμό 159.719 κατοίκων. Επικεφαλής της κυβέρνησης της πόλης είναι ο Μπορίς Ινοκέντιεβιτς.
Ευρωπαϊκός λαγός

Ο Ευρωπαϊκός λαγός ("Lepus europaeus"), γνωστός και απλά ως λαγός, είναι μικρό φυτοφάγο θηλαστικό της οικογένειας των Λαγιδών ("Leporidae"). Είναι είδος γηγενές στην Ευρώπη και σε ορισμένα μέρη της Ασίας, ενώ εισήχθη και σε περιοχές της βορείου και της Νοτίου Αμερικής και της Αυστραλίας καθώς και στη Νέα Ζηλανδία όπου μεταφέρθηκε από τους αποίκους.

Η περίοδος αναπαραγωγής του διαρκεί από τον Ιανουάριο έως τον Αύγουστο. Οι θηλυκοί λαγοί γεννούν μέχρι τρεις φορές το χρόνο τρία με τέσσερα μικρά σε φωλιές που σκάβουν κάτω από την επιφάνεια του εδάφους.

Ο Ευρωπαϊκός λαγός είναι φυτοφάγο ζώο και τρέφεται κυρίως με χόρτα, καλαμπόκι, σιτάρι και καρότα. Αποτελεί θήραμα για διάφορα ζώα και βασίζεται στη ταχύτητά του για να ξεφύγει. Αν και πρόκειται κυρίως για νυκτόβιο ζώο (και για αυτό θεωρείται ντροπαλό ζώο), κατά τη διάρκεια της άνοιξης μπορεί να τους δει κανείς τη μέρα να τρέχουν και να κυνηγιούνται στα χωράφια.

Σύμφωνα με τη λίστα της Διεθνούς Ένωσης για τη Διατήρηση της Φύσης ο Ευρωπαϊκός λαγός κατατάσσεται στα είδη ελάχιστης ανησυχίας (LC), αν και από τη δεκαετία του εξήντα ο πληθυσμός τους στην Ευρώπη μειώνεται. Η μείωση του πληθυσμού του οφείλεται στο κυνήγι (υπολογίζεται ότι σκοτώνονται από κυνηγούς στην Ευρώπη κάθε χρόνο πέντε εκατομμύρια λαγοί) και στις αλλαγές στη γεωργία.
Age of Unreason

Το Age of Unreason είναι το 17ο στούντιο άλμπουμ του αμερικανικού συγκροτήματος Bad Religion, το οποίο κυκλοφόρησε στις 3 Μαΐου 2019. Είναι το πρώτο στούντιο άλμπουμ του συγκροτήματος που περιέχει τον κιθαρίστα Μάικ Ντίμκιτς και τον ντράμερ Τζέιμι Μίλερ, αντικαθιστώντας τους Γκρεγκ Χέτσον και Μπρουκς Γουόκερμαν αντίστοιχα. Επίσης παρήχθη από τον Κάρλος ντε λα Γκάρζα, αντικαθιστώντας τον Τζο Μπαρέσι που είχε παραγάγει, μιξάρει ή εργαστεί σε κάθε άλμπουμ των Bad Religion από το "The Empire Strikes First" του 2004. Ωστόσο ο Μπαρέσι μίξαρε το "The Kids Are Alt-Right", σινγκλ που κυκλοφόρησε το 2018.

Η κυκλοφορία του "Age of Unreason" σηματοδοτεί το μεγαλύτερο κενό στην καριέρα των Bad Religion καθώς το προηγούμενο άλμπουμ, το "True North", κυκλοφόρησε τον Ιανουάριο του 2013. Τα σινγκλ του άλμπουμ περιλαμβάνουν τα "My Sanity", "Chaos from Within" και "Do the Paranoid Style".
Γκιγιώμ ντε Μασώ

Γκιγιώμ ντε Μασώ (Guillaume de Machaut: [gijom də maʃo] γράφεται και Machault; περ. 1300 – Απρίλιος 1377) ήταν μεσαιωνικός γάλλος ποιητής και συνθέτης. Θεωρείται από πολλούς μουσικολόγους ως ο μεγαλύτερος και σημαντικότερος συνθέτης του 14ου αιώνα. Ο Μασώ ήταν ένας από τους πρώτους συνθέτες στους οποίους υπάρχουν σημαντικές βιογραφικές πληροφορίες και ο Daniel Leech-Wilkinson τον ονόμασε "τον τελευταίο μεγάλο ποιητή που ήταν επίσης συνθέτης". Μέχρι τον 15ο αιώνα, η ποίηση του Machaut έχαιρε μεγάλου θαυμασμού και μιμήσεως από άλλους ποιητές, όπως ο Geoffrey Chaucer.

Ο Μασώ συνέθεσε σε ένα ευρύ φάσμα υφών και μορφών. Είναι μέρος του μουσικού κινήματος που είναι γνωστό ως ars nova. Ο Μασώ βοήθησε να αναπτυχθούν οι μορφές τα μοτέτα και τα κοσμικά τραγούδια (ιδαιίτερα τα lai και τις "formes fixes": Ροντώ Βιρελάι και Μπαλάντα.). Ο Μασώ έγραψε τη "Messe de Nostre Dame", την παλαιότερη γνωστή καταγραφή του Ordinarium Missae που αποδίδεται σε μεμονωμένο συνθέτη. Κάποια απ' τα πιο διάσημα Ροντώ του είναι τα "Ma fin est mon commencement" and "Rose, liz, printemps, verdure".
αριστερά|μικρογραφία|200x200εσ|Ο Μασώ (δεξιά) υποδέχεται τη φύση και τρία παιδιά της (Νους, Ρητορική, Μουσική). Απο εικονογραφημένο παρισινό χειρόγραφο του 1350.
Φερνάντο Κόλορ

Ο Φερνάντο Κόλορ (πλήρες όνομα: Fernando Affonso Collor de Mello) (Ρίο ντε Ζανέιρο, 1949), είναι βραζιλιάνος πολιτικός και επιχειρηματίας. Γεννημένος σε οικογένεια γαιοκτημόνων, επιχειρηματιών και πολιτικών, γιος γερουσιαστή, ο Φερνάντο Κόλορ ασχολήθηκε από πολύ νεαρός με την πολιτική και εξελέγη σε διάφορα πολιτικά αξιώματα. Το 1990, μετά από σκληρό εκλογικό αγώνα εναντίον του κύριου αντιπάλου του Λούλα ντα Σίλβα, εξελέγη Πρόεδρος της Δημοκρατίας, έχοντας την υποστήριξη όλων των δεξιών δυνάμεων και των ΜΜΕ. Μετά από σειρά σκανδάλων και λαϊκών κινητοποιήσεων παραιτήθηκε το 1992, τις παραμονές της καθαίρεσής του από τη Γερουσία.

Ακολούθως συνέχισε την πολιτική του καριέρα. Είναι γερουσιαστής του κρατιδίου Αλαγκόας από το 2007.
Νταν Σνάιντερ

Ο Νταν Σνάιντερ (γεννήθηκε στις 14 Ιανουαρίου 1966) είναι Αμερικανός σεναριογράφος, ηθοποιός και παραγωγός. Έχει παραγάγει σειρές όπως το Ντρέικ και Τζος (2004-2007), ICarly (2007-2011), Victorious (2011-2013), Sam and Cat (2013-2015) και άλλες σειρές για λογαριασμό του Nickelodeon. Αφού είχε κάποιους υποστηρικτικούς ρόλους σε ταινίες της δεκαετίας του 1980 και 1990, αφοσιώθηκε στην παραγωγή σειρών. Είναι ο συμπρόεδρος της εταιρείας παραγωγής Schneider's Bakery και παρήγαγε τα προγράμματα "What I Like About You" για το The WB και πολλές δημοφιλείς σειρές του Nickelodeon. Στις 26 Μαρτίου 2018, το Nickelodeon ανακοίνωσε το τέλος της συνεργασίας του με τον Σνάιντερ.
Αλεξάνταρ Κοβάτσεβιτς

Ο Αλεξάνταρ Κοβάτσεβιτς ("Aleksandar Kovačević," σερβικά κυριλλικά:"Александар Ковачевић", 9 Ιανουαρίου 1992, Βελιγράδι) είναι Σέρβος επαγγελματίας ποδοσφαιριστής, ο οποίος αγωνίζεται ως αμυντικός μέσος για τη Ξάνθη.
Γκιγιώμ Ντυφαί

Ο Γκιγιώμ Ντυφαί (Guillaume Du Fay επίσης Dufay, Du Fayt, "γενν." 5 Αυγούστου 1397 – 27 Νοεμβρίου 1474) ήταν Γάλλος συνθέτης, Φλαμανδικής καταγωγής, της πρώιμης Αναγέννησης. Μια κεντρική φιγούρα στη σχολή της Βουργουνδίας, θεωρήθηκε από τους συγχρόνους του ως ένας από τους καλύτερους συνθέτες στην Ευρώπη, στα μέσα του 15ου αιώνα. Το μοναδικά αντιστικτικό και περίπλοκο μοτέτο "«Nuper rosarum flores»" επιδεικνύει την επιρροή της ανταλλαγής μουσικών ιδεών μεταξύ καλλιτεχνών από όλο τον κόσμο κατά την περίοδο της πρώιμης Αναγέννησης.
Βιβαραί

Χάρτης του [[Λανγκντόκ|Λανγκεντόκ]]. Το Βιβαραί αντιστοιχεί στο νομό [[Αρντές (νομός)|Αρντές]]
Το Βιβαραί (γαλλικά: Vivarais, οξιτανικά: Vivarés), είναι μια ιστορική περιοχή στα νοτιοανατολικά της Γαλλίας, η οποία καλύπτει το σημερινό νομό Αρντές. Η περιοχή έλαβε το όνομα από την πρωτεύουσά της, το Βιβιέ, στον ποταμό Ροδανό. Στους φεουδαρχικούς χρόνους αποτελούσε τμήμα της Αγίας Ρωμαϊκής Αυτοκρατορίας με τον επίσκοπο της ως κόμη. Το 1309 έγινε τμήμα των γαλλικών βασιλικών κτήσεων και περιλαμβάνονταν στην επαρχία Λανγκεντόκ του γαλλικού βασιλείου. Συνέχισε να είναι  γαλλική επαρχία μέχρι το 1789.

Το 1999, το όνομα χρησιμοποιήθηκε για τα Ελεγχόμενης ονομασίας προέλευσης Côtes du Vivarais, μια ονομασία για τα κόκκινα, λευκά και ροζέ κρασιά από μια περιοχή που καλύπτει το νότο του νομού Αρντές και το βόρειο τμήμα του νομού Γκαρ.
Απόστολος Πάνας

Ο Απόστολος Πάνας (Νέα Καλλικράτεια, 22 Μαΐου 1979) είναι Έλληνας βουλευτής.
Startpage.com

Το Startpage είναι μια μηχανή αναζήτησης του Διαδικτύου, η οποία υπογραμμίζει ως βασικό της χαρακτηριστικό την ιδιωτικότητα. Ήταν προηγουμένως γνωστή ως η μηχανή μετα-αναζήτησης Ixquick, και η Startpage ήταν τότε μια εναλλακτική υπηρεσία. Και οι δύο μηχανές συγχωνεύθηκαν το 2016. 

Η Ixquick ιδρύθηκε από τον David Bodnick το 1998 και ανήκει στην Startpage BV, η οποία εδρεύει στην Ολλανδία, από τότε που εξαγόρασε την εταιρεία το 2000. Το Ixquick και το αδελφό του project Startpage.com έφθασαν το πιο πρόσφατό τους ρεκόρ (μέσος όρος 28 ημερών) των 5,7 εκατομμυρίων άμεσων ημερήσιων ερωτημάτων στις 2 Φεβρουαρίου 2015. 

Η εταιρεία παρέχει επίσης αυτόνομη υπηρεσία Διακομιστή μεσολάβησης, το Startpage.com Proxy, η οποία ενσωματώνεται στη μηχανή αναζήτησης του Startpage επιτρέποντας στους χρήστες την επιλογή να ανοίγουν όλα τα αποτελέσματα αναζήτησης μέσω του διακομιστή μεσολάβησης. Η εταιρεία έχει επίσης αναπτύξει μια υπηρεσία ηλεκτρονικού ταχυδρομείου, η οποία προστατεύει την ιδιωτικότητα και ονομάζεται StartMail. Αυτή η υπηρεσία κυκλοφόρησε στο κοινό το 2014.
Μπάνσεν το Τέρας

Το Μπάνσεν το Τέρας είναι αμερικανική τηλεοπτική σειρά κινουμένων σχεδίων που δημιουργήθηκε από τον Μπατς Χάρτμαν για το Nickelodeon. Εξιστορεί την ζωή ενός μικρού εκκεντρικού τέρατος ονόματι Μπάνσεν που φοιτεί σε ένα γυμνάσιο που προηγουμένως αποδεχόταν μόνο ανθρώπους. Παρά τις προκαταλήψεις εναντίον τεράτων, ο Μπάνσεν κάνει παρέα με ένα ανθρώπινο αγόρι ονόματι Μάικι Μονρό και την κατ 'οίκον εκπαίδευσης σύντροφο του, την Νταρσί. Ο Μπάνσεν και οι φίλοι του προσπαθούν να περάσουν μαζί σχολική ζωή, ξεγελώντας παράλληλα μια μαθήτρια ονόματι Αμάντα που θέλει να ξεφορτωθεί τα πλάσματα του είδους του Μπάνσεν.

Η σειρά βασίζεται σε ένα σχέδιο ενός τέρατος και ενός αγοριού που δημιούργησε ο Χάρτμαν το 2009. Αρχικά σκέφτηκε να γράψει ένα βιβλίο με χαρακτήρες, αλλά αποφάσισε να μην προχωρήσει με την ιδέα έως ότου ένα στέλεχος από τον Nickelodeon είδε το σχέδιο και τον ενθάρρυνε να αναπτύξει την ιδέα σε ένα τηλεοπτικό πρόγραμμα. Σημαντικά θέματα που τονίζονται στη σειρά περιλαμβάνουν τις θετικές πτυχές της κοινωνικής ενσωμάτωσης και τον εορτασμό διαφορετικών πολιτισμών. Το Μπάνσεν το Τέρας ήταν η τέταρτη και τελευταία σειρά κινουμένων σχεδίων του Χάρτμαν που παρήχθη για το Nickelodeon πριν ενταχθεί στην Sony Pictures Animation, μετά τις σειρές Δύο Φανταστικοί Γονείς (2001-2017), Ντάνι Φάντομ (2004-2007) και "T.U.F.F. Puppy" (2010-2015).

Η πρώτη σεζόν, αποτελούμενη από εικοσιέξι επεισόδια, διατάχθηκε από τον Nickelodeon τον Δεκέμβριο του 2015. Προσωρινά, η σειρά προβλήθηκε στον Nickelodeon από τις 16 Ιανουαρίου έως τις 14 Οκτωβρίου 2017 και έπειτα από το Nicktoons από τις 18 Δεκεμβρίου 2017 έως τις 10 Φεβρουαρίου 2018. Ο δημιουργός της σειράς ανακοίνωσε την ακύρωση της εκπομπής μετά από έναν κύκλο, σε ένα βίντεο στο YouTube το 2018, οπού ανακοίνωσε ότι παραιτήθηκε από το Nickelodeon. Αυτή είναι η σειρά του Χάρτμαν με τα λιγότερα επεισόδια.

Ο ηθοποιός φωνής Τζέρεμι Ρόουλε ήταν υποψήφιος για βραβείο Annie για το ρόλο του ως Μπάνσεν.
Ιρλανδική Βικιπαίδεια

Η Ιρλανδική Βικιπαίδεια (Ιρλανδικά: "Vicipéid na Gaeilge") είναι η Ιρλανδική έκδοση της Βικιπαίδειας. Η έκδοση της Βικιπαίδειας στα Ιρλανδικά ιδρύθηκε τον Οκτώβριο του 2003, ενώ το πρώτο άρθρο γράφτηκε τον Ιανουάριο του 2004. Ο ιδρυτής της Βικιπαίδειας ήταν ο Γκάμπριελ Μπίτσαμ. Τον Σεπτέμβριο του 2005 ο δείκτης των λημμάτων είχε ξεπεράσει τα 1.600 λήμματα. Τον Μάρτιο του 2007 συνεισέφεραν τακτικά περίπου 20 χρήστες και ο αριθμός των λημμάτων είχε ξεπεράσει τα 7.000. Τον Νοέμβριο του 2013, τα άρθρα είχαν ξεπεράσει τα 28.000 και ήταν η 85η μεγαλύτερη γλωσσική έκδοση της Βικιπαίδειας εκείνη την εποχή, με βάση τον αριθμό λημμάτων.
Τόμας Σατοράνσκι

Ο Τόμας Σατοράνσκι (τσεχικά: Tomáš Satoranský), (Πράγα, 30 Οκτωβρίου 1991) είναι Τσέχος διεθνής καλαθοσφαιριστής, ο οποίος αγωνίζεται στους Σικάγο Μπουλς του ΝΒΑ. Έχει ύψος 2.01 μέτρων και παίζει κυρίως ως Πόιντ γκαρντ, ωστόσο αγωνίζεται επίσης ως Σούτινγκ γκαρντ και Σμολ φόργουορντ. Μπασκετικό του πρότυπο αποτελεί ο Δημήτρης Διαμαντίδης.
Άζολο

Το Άζολο είναι μία πόλη και κοινότητα που ανήκει στην Ιταλική Περιφέρεια του Βένετο στη βόρεια Ιταλία. Το Άζολο είναι γνωστό σαν "το μαργαριτάρι της Επαρχίας του Τρεβίζο" και σαν "η πόλη των εκατό οριζόντων" χάρη στα πολλά ορεινά υψόμετρα.
Τεξ Γκίμπονς

Ο Τεξ Γκίμπονς (7 Οκτωβρίου 1907 – 30 Μαΐου 1984) ήταν Αμερικανός καλαθοσφαιριστής που αγωνίστηκε στους Θερινούς Ολυμπιακούς Αγώνες του 1936.

Ήταν ο αρχηγός της αμερικανικής ομάδας μπάσκετ το 1936, η οποία κέρδισε το χρυσό μετάλλιο. Έπαιξε έναν αγώνα.

Είναι επίσης ο πατέρας του Μάικλ, του Ντόναλντ και του παιδαγωγού Ουίλιαμ Γκίμπονς, ο οποίος επίσης αποφοίτησε από το Πανεπίστήμιο Μπράουν.
Εμιράτο του Χακκάρι

μικρογραφία|281x281εσ|Το Εμιράτο του Χακκάρι και άλλα κουρδικά κράτη το 1835.
Το Εμιράτο του Χακκάρι (κουρδικά: "Hekarî") ήταν Κουρδικό Σουνιτικό εμιράτο στη σημερινή νοτιοανατολική Τουρκία. Το επίκεντρο του εμιράτου ήταν η πόλη Χακάρι, δυτικά της λίμνης Ούρμια στο Ιράν. Αν και το εμιράτο ήταν μικρό, στα σύνορα του περιλάμβανε διάφορες εθνικές ομάδες.

Στο απόγειο της δύναμής του, το εμιράτο έλεγχε τμήματα των τουρκικών επαρχιών Χακάρι και Βαν, μαζί με ορισμένες περιοχές στο βόρειο Ιράκ. Ο πληθυσμός ήταν ετερογενής: στο εμιράτο ζούσαν Κουρδικές φυλές, Ασσύριοι χριστιανοί και Αρμένιοι αγρότες και γεωργοί.

Το εμιράτο ιδρύθηκε τον 14ο αιώνα και υπήρξε μέχρι το 1845, όταν οι εσωτερικές διαφωνίες οδήγησαν στην βραχύβια προστασία του εμιράτου από το κουρδικό εμιράτο του Μποτάν του Μοχάμεντ Μπεντίρ Χαν. Το εμιράτο του Χακκάρι και το εμιράτο του Μποτάν απορροφήθηκαν από την Οθωμανική Αυτοκρατορία μετά τις μεταρρυθμίσεις Τανζιμάτ που αναδιοργάνωσαν και συγκεντροποίησαν την λειτουργία του Οθωμανικού κράτους.
Python Software Foundation

Το Python Software Foundation (συντομογραφία: PSF) είναι ένας μη κερδοσκοπικός οργανισμός, ο οποίος ξεκίνησε να λειτουργεί στις 6 Μαρτίου του 2001, με σκοπό την υποστήριξη της γλώσσας προγραμματισμού Python. Aποστολή του είναι να προωθεί την ανάπτυξη της κοινότητας Python, να αναλαμβάνει την οργάνωση και την ευθύνη σε διάφορες διαδικασίες της κοινότητας, συμπεριλαμβανομένης της ανάπτυξης της βασικής διανομής της Python, τη διαχείριση πνευματικών δικαιωμάτων, τα συνέδρια των προγραμματιστών συμπεριλαμβανομένων των PyCons και τη συγκέντρωσης κεφαλαίων για την δική του συντήρησή.

Το 2005, το Python Software Foundation έλαβε το βραβείο Computerworld Horizon στις τεχνολογίες αιχμής.
Za dom spremni

μικρογραφία|Είσοδος του στρατοπέδου συγκέντρωσης στο Ζάγκρεμπ. Χρησιμοποιήθηκε από το φασιστικό καθεστώς της Κροατίας.
Το 'Za dom spremni' (Ζα ντομ σπρέμνι, κροατ. "Για την πατρίδα έτοιμοι") είναι χαιρετισμός που χρησιμοποιήθηκε από τους Κροάτες φασίστες Ούστασε στο Β΄ Παγκόσμιο Πόλεμο. Ήταν παρόμοιο σύνθημα με το Sieg Heil που χρησιμοποιούσαν οι Ναζί.
Μοντεμπελλούνα

Η Μοντεμπελλούνα είναι μία από τις μεγαλύτερες πόλεις που βρίσκεται στην Ιταλική επαρχία του Τρεβίζο, στην Ιταλική περιφέρεια Βένετο στην βόρεια Ιταλία, βρίσκεται περίπου 50 χιλιόμετρα βορειοδυτικά από την Βενετία. Ο πληθυσμός της Μοντεμπελλούνα εκτιμάται περίπου σήμερα 32.000 κάτοικοι.
Η Μοντεμπελλούνα αποτελεί την έδρα σε πολλές εταιρείες παραγωγής αθλητικών ειδών, παπουτσιών και ειδών σνόουμποαρντ, δύο από αυτές είναι η "Fila" και η "Geox".
 O διάσημος Ελβετός κατασκευαστής παπουτσιών Καρλ Μιούλερ εργάζεται και στην Μοντεμπελλούνα, το ίδιο και η "Trezeta" που κατασκευάζει παπούτσια και μπότες. Στην Μοντεμπελλούνα βρίσκεται το διάσημο εργοστάσιο παραγωγής Ειδών ποδοσφαίρου της Nike, είναι επίσης ένα από τα πιο διάσημο κέντρο στο οποίο κατασκευάζονται μπότες του σκι.
Κωνσταντία της Πορτογαλίας

Η Κωνσταντία της Πορτογαλίας (Πορτογαλική γλώσσα : "Constanca", 3 Ιανουαρίου 1290 - 18 Νοεμβρίου 1313) μέλος του Πορτογαλικού Οίκου της Βουργουνδίας έγινε βασίλισσα της Καστίλης με τον γάμο της με τον Φερδινάνδο Δ΄ των Ιβρέα. Η Κωνσταντία ήταν η μόνη κόρη του Ντενίς της Πορτογαλίας και της Ελισάβετ του Οίκου της Βαρκελώνης, κόρης του Πέτρου Γ΄ της Αραγωνίας και μετέπειτα Αγίας. Τον Σεπτέμβριο του 1201 σε Συνθήκη που έκλεισε ανάμεσα στον Σάντσο Δ΄ της Καστίλης και τον πατέρα της αποφασίστηκε ο αρραβώνας ανάμεσα στον γιο και διάδοχο του Φερδινάνδο που ήταν μόλις 5 ετών με την μικρή Κωνσταντία που ήταν μόλις 20 μηνών. 

Η χήρα βασιλομήτωρ Μαρία της Μολίνα και αντιβασίλισσα στο Βασίλειο της Καστίλης και ο αντιβασιλιάς Ερρίκος της Καστίλης όταν ολοκληρώθηκαν τα Κορτές της Βαγιαδολίδ (1295) συναντήθηκαν με τον βασιλιά της Πορτογαλίας Διονύσιο στο Σιουδάδ Ροδρίγο. Ο στόχος ήταν να λήξουν οι εχθρότητες ανάμεσα στα δύο βασίλεια, τακτοποιήθηκαν οι γάμοι της Κωνσταντίας με τον διάδοχο της Καστίλης Φερδινάνδο, ο αδελφός της Καστίλης ταυτόχρονα ο μελλοντικός Αλφόνσος Δ΄ της Πορτογαλίας θα παντρευόταν την αδελφή του Φερδινάνδου Δ΄ Βεατρίκη της Καστίλης. Με την "Συνθήκη του Αλκανίκες" (1297) επικεντρώθηκε οριστικά ο γάμος ανάμεσα στην Κωνσταντία και τον Φερδινάνδο Δ΄.
Σλοβακο-Ουγγρικός Πόλεμος

Ο Σλοβακο-Ουγγρικός Πόλεμος, γνωστός επίσης ως Σύντομος πόλεμος ( Ουγγρικά : Kis háború, Σλοβάκικα : Malá vojna) διήρκεσε από τις 23 Μαρτίου έως τις 4 Απριλίου 1939. Στον πόλεμο ενεπλάκησαν δύο κράτη, η Σλοβακική Πολιτεία και το Βασίλειο της Ουγγαρίας. Η σύγκρουση έλαβε χώρα στην ανατολική Σλοβακία.
Ζωρζ Σαρπάκ

O Ζωρζ Σαρπάκ (γαλλ.: "Georges Charpak", γεννηθείς "Jerzy Charpak", 8 Μαρτίου 1924 - 29 Σεπτεμβρίου 2010), ήταν ένας γεννημένος στην Πολωνία, από μια οικογένεια Εβραίων, Γάλλος φυσικός που το 1992 τιμήθηκε με το Βραβείο Νόμπελ Φυσικής.
Βιττόριο Βένετο

Το Βιττόριο Βένετο (ιταλικά: "Vittorio Veneto") είναι πόλη που βρίσκεται στην Ιταλική επαρχία του Τρεβίζο, στην Ιταλική περιφέρεια Βένετο στην βόρεια Ιταλία ανάμεσα στους ποταμούς Πιάβε και Λιβένζα. Η πόλη δημιουργήθηκε με την ένωση της "Κενέντα" και της "Σερρεβάλε" (1866), ονομάστηκε "Βιττόριο" προς τιμή του βασιλιά της Ιταλίας Βίκτωρ Εμμανουήλ Β΄. Η μάχη που έγινε στην περιοχή έμεινε γνωστή σαν "μάχη του Βιττόριο Βένετο", η πόλη μετονομάστηκε επίσημα σε Βιττόριο Βένετο τον Ιούλιο του 1923.
Γιολάντα του Μπαρ

Η Γιολάντα του Μπαρ, (Ισπανική γλώσσα : "Violant", περί το 1365 - 3 Ιουλίου 1431) από τον Οίκο του Μονμπελιάρ ήταν κόρη του δούκα του Μπαρ και με τον γάμο της έγινε βασίλισσα της Αραγωνίας. Ήταν κόρη του Ροβέρτου, δούκα του Μπαρ και της Μαρίας των Βαλουά, κόρης του Ιωάννη Β΄ της Γαλλίας, το 8ο από τα 11 παιδιά των γονέων της. Υπηρέτησε ως αντιβασιλεύς της Αραγωνίας στο όνομα του συζύγου της (1388 - 1395). Παντρεύτηκε σε ηλικία 15 ετών (1380) τον Ιωάννη δούκα της Τζιρόνα και διάδοχο του θρόνου της Αραγωνίας, με τον γάμο της έγινε δούκισσα της Τζιρόνας και κόμισσα της Σερβέρα. Ο σύζυγος της έγινε βασιλιάς της Αραγωνίας (1387), ήταν συνέχεια άρρωστος και η Γιολάντα κυβερνούσε στο πλευρό του, έγινε βασίλισσα-υπολοχαγός στο Βασίλειο της Αραγωνίας για 7 χρόνια (1388). Μετέτρεψε την αυλή της Αραγωνίας σύμφωνα με τα Γαλλικά πρότυπα και έφερε πολλούς τροβαδούρους. Πέθανε στην Βαρκελώνη σε ηλικία 66 ετών (13 Αυγούστου 1431)
Κονελιάνο

Το Κονελιάνο είναι πόλη που βρίσκεται στην Ιταλική επαρχία του Τρεβίζο, στην Ιταλική περιφέρεια Βένετο στην βόρεια Ιταλία με πληθυσμό 35.023 κατοίκους. Το Κονελιάνο απέχει περίπου 30 χιλιόμετρα από τον σιδηροδρομικό σταθμό που ξεκινάει από την πόλη του Τρεβίζο. Τα υπολοίμματα του μεσαιωνικού κάστρου που οικοδομήθηκε τον 10ο αιώνα βρίσκονται στην κορυφή ενός λόφου που ολόκληρη επιβλέπει την πόλη. Η εκκλησία του Κονελιάνο ανήκε παλιότερα στην επισκοπή του Βιττόριο Βένετο, περιέχει ένα καμπαναριό, ένα μικρό μουσείο και εξωτερικούς τοίχους.

Το Κονελιάνο φημίζεται για το διάσημο λευκό και ξηρό κρασί του, ονομάζεται "Prosecco" και παράγεται σε τρεις ποικιλίες, έχει και την παλιότερη σχολή κρασιού στην Ιταλία. Στεγάζει ένα Ινστιτούτο που έχει βοηθήσει σημαντικά την Ιταλική αμπελουργία και έχει σώσει πολλές ποικιλίες σταφυλιού που ήταν υπό εξαφάνιση όπως το "Bigolona". Οι λόφοι γύρω από το Κονελιάνο φιλοξενούν την βιομηχανική ζώνη "DOCG" που παράγει λευκά και κόκκινα κρασιά σε διάφορα επίπεδα γλυκύτητας, τα αμπέλια που χρησιμοποιούνται για την παραγωγή των κρασιών "DOCG" δεν θα πρέπει να παράγουν περισσότερο από 12 τόννους ανά εκτάριο. Τα κόκκινα κρασιά έχουν ελάχιστο ποσοστό αλκοόλ 12.5% και τα λευκά κρασιά 10%.
Κρισσαίος κόλπος

Οι νησίδες [[Άγιος Αθανάσιος Φωκίδας|Άγιος Αθανάσιος]] και [[Άγιος Κωνσταντίνος Φωκίδας (νησίδα)|Άγιος Κωνσταντίνος]] και η [[Ιτέα Φωκίδας|κωμόπολη της Ιτέας]] με το λιμάνι της, όπως φαίνονται από ψηλά 
Ο Κρισσαίος κόλπος (ή Κόλπος της Ιτέας ) είναι όρμος της βόρειας ακτής του Κορινθιακού κόλπου, στο Δήμο Δελφών του Νομού Φωκίδας και παράκτιο τμήμα του αποτελεί την παραλία της Ιτέας αλλά και της γειτονικής Κίρρας, από την οποία αντλεί την ονομασία του.

Στον κόλπο υπάρχουν αρκετά μικρά νησάκια και βραχονησίδες, όπως ο Άγιος Αθανάσιος, ο Άγιος Δημήτριος, ο Άγιος Κωνσταντίνος, η Αψιφιά κ.ά.
Ίσα Γκαμπιμπιέλι

Ο Ίσα Γκαμπιμπιέλι (; 16 Οκτωβρίου 1949 στο Ντανζίκ του Ναχιτσεβάν) είναι ακαδημαϊκός λογοτέχνης και πολιτικός από το Αζερμπαϊτζάν, μέλος της Εθνικής Συνέλευσης του Αζερμπαϊτζάν και πρόεδρος της Επιτροπής Επιστήμης και Παιδείας. Επίσης ήταν μέλος του τοπικού κοινοβουλίου της αυτόνομης, εντός του Αζερμπαϊτζάν, Δημοκρατίας του Ναχιτσεβάν. Από τον Απρίλιο του 2013 είναι πλήρες μέλος και αντιπρόεδρος της Εθνικής Ακαδημίας Επιστημών του Αζερμπαϊτζάν. Είναι διευθυντής του Ινστιτούτου Λογοτεχνίας Νιζαμί και μέλος του Ινστιτούτου Πολιτισμού, Γλώσσας και Ιστορίας Ατατούρκ, μέλος της Ένωσης Συγγραφέων του Αζερμπαϊτζάν και της Ένωσης Δημοσιογράφων του Αζερμπαϊτζάν.

Από το 1996 έως το 2013 ήταν πρύτανης του κρατικού πανεπιστημίου του Ναχιτσεβάν. Από το 2013 είναι μέλος του Κόμματος του Νέου Αζερμπαϊτζάν. Ήταν μέλος των διακοινοβουλευτικών ομάδων για τις σχέσεις του Αζερμπαϊτζάν με το Βέλγιο, τα Ηνωμένα Αραβικά Εμιράτα, το Πακιστάν, την Ιαπωνία.
Evo zore, evo dana

Το "Evo zore, evo dana" (Έφτασε η αυγή, έφτασε η μέρα) είναι κροατικό φασιστικό τραγούδι που χρησιμοποιήθηκε από τους Ούστασε. Γράφτηκε μετά τη νίκη της Μαύρης Λεγεώνας στη μάχη του Κούπρες το καλοκαίρι του 1942.

Η Μαύρη Λεγεώνα κατάφερε να απωθήσει τους Μαυροβούνιους Τσέτνικ του Πάβλε Ντζούρισσιτς και τους Παρτιζάνους του Τίτο. Το τραγούδι αναφέρεται στην περίοδο μεταξύ της αυγής και του πρωινού, όταν η Μαύρη Λεγεώνα πραγματοποίησε αντεπίθεση που είχε ως αποτέλεσμα την υποχώρηση των Τσέτνικ και των Παρτιζάνων. Ο δημιουργός του τραγουδιού παραμένει άγνωστος. Πάντως, η μελωδία του Evo zore, evo dana έχει ως βάση τη μελωδία του «Oj Kupreško ravno poljce» (Ω πεδιάδα του Κούπρες), που αναφέρεται επίσης στην προαναφερθείσα μάχη.
Κοσμάς Μπαρμπάτσης

Ο Κοσμάς Μπαρμπάτσης (Σπέτσες, 1792 – 1887) ήταν Έλληνας ναυτικός, ο οποίος πολέμησε ως πυρπολητής σε αρκετές ναυμαχίες κατά τη διάρκεια της Ελληνικής επανάστασης του 1821, όπως αυτές του Γέροντα, του Καφηρέα (Κάβο Ντόρο), της Ναυπάκτου, της Πρεβέζης, με σημαντικότερη αυτή των Πατρών. Στις 8 Σεπτεμβρίου του 1822, κατά τη διάρκεια της συμμετοχής του στη ναυμαχία των Σπετσών, διείσδυσε στο κέντρο του Οθωμανικού στόλου, απειλώντας την Τουρκική ναυαρχίδα, γεγονός που οδήγησε στην υποχώρηση των εχθρών και στην ελληνική νίκη. Για τις υπηρεσίες του στον απελευθερωτικό αγώνα, του απονεμήθηκε, τιμητικά, ο βαθμός του υποπλοιάρχου.
Αντόνι Ζίγκμουντ

Ο Αντόνι Ζίγκμουντ (πολωνικά: "Antoni Zygmund") (25 Δεκεμβρίου 1900 - 30 Μαΐου 1992) ήταν Πολωνός μαθηματικός. Εργάστηκε κυρίως στον τομέα της μαθηματικής ανάλυσης, συμπεριλαμβανομένης ιδίως της αρμονικής ανάλυσης, και θεωρείται ένας από τους σπουδαιότερους αναλυτές του 20ού αιώνα. Ο Ζίγκμουντ ήταν υπεύθυνος για τη δημιουργία της σχολής μαθηματικής ανάλυσης στο Σικάγο μαζί με τον διδακτορικό του μαθητή Αλμπέρτο ​​Καλντερόν, για το οποίο του απονεμήθηκε το Εθνικό Μετάλλιο των Επιστημών το 1986.
Μιχαήλ Σεντιβόντζιους

Ο Μιχαήλ Σεντιβόντζιους ("Michael Sendivogius" , πολωνικά: "Michał Sędziwój") (2 Φεβρουαρίου 1566 - 1636) ήταν Πολωνός αλχημιστής, φιλόσοφος και ιατρός. Ως πρωτοπόρος της χημείας, ανέπτυξε τρόπους καθαρισμού και δημιουργίας διαφόρων οξέων, μετάλλων και άλλων χημικών ενώσεων. Ανακάλυψε ότι ο αέρας δεν είναι μια μεμονωμένη ουσία και περιέχει μια ουσία που δίνει ζωή - αργότερα ονομάστηκε οξυγόνο - 170 χρόνια πριν από την ανακάλυψη του στοιχείου από τον Καρλ Βίλχελμ Σέλε. Προσδιόρισε σωστά αυτό το «τρόφιμο της ζωής» με το αέριο (επίσης οξυγόνο) που εκπέμπεται από τη θέρμανση νιτρικού κάλιου. Αυτή η ουσία, το «κεντρικό νιτρικό», είχε κεντρική θέση στο σχήμα του σύμπαντος του Σεντιβόντζιους.
Δουκάτο του Μπράουνσβαϊγκ-Λύνεμπουργκ

Το Δουκάτο του Μπράουνσβαϊγκ-Λύνεμπουργκ (γερμανικά: "Herzogtum Braunschweig und Lüneburg") ήταν ένα ιστορικό δουκάτο που υπήρχε από τα τέλη του Μεσαίωνα έως την Ύστερη σύγχρονη περίοδο στην Αγία Ρωμαϊκή Αυτοκρατορία, μέχρι το έτος της διάλυσης του. Το δουκάτο βρισκόταν σε μια βορειοδυτική Γερμανία. Το όνομά του προήλθε από τις δύο μεγαλύτερες πόλεις της περιοχής: Μπράουνσβαϊγκ και Λύνεμπουργκ.

Το δουκάτο εμφανίστηκε το 1235 από τα αλλοδικά εδάφη του Οίκου των Γουέλφων στη Σαξονία και παραχωρήθηκε ως αυτοκρατορικό φέουδο στον Όθωνα Α΄, εγγονό του Ερρίκου του Λέοντος. Το δουκάτο χωρίστηκε αρκετές φορές κατά τη διάρκεια του Μεσαίωνα ανάμεσα σε διάφορες κλάδους του Οίκου των Γουέλφων, αλλά κάθε κυβερνήτης χαρακτηρίστηκε "Δούκας του Μπράουνσβαϊγκ-Λύνεμπουργκ" εκτός από τον δικό του συγκεκριμένο τίτλο. Μέχρι το 1692, τα εδάφη είχαν ενοποιηθεί σε δύο: το εκλεκτορικό τμήμα του Μπράουνσβαϊγκ-Λύνεμπουργκ (Ανόβερο) και το Πριγκιπάτο του Μπράουνσβαϊγκ-Βολφενμπούτελ

Το 1714, ο Ανοβεριανός κλάδος πέτυχε την διαδοχή του θρόνου της Μεγάλης Βρετανίας, το οποίο κυβερνούσαν σε προσωπική ένωση με το Ανόβερο μέχρι το 1837. Για το λόγο αυτό, πολλές πόλεις και επαρχίες σε πρώην βρετανικές αποικίες πήραν το όνομά τους από το Μπράουνσβαϊγκ ή το Λύνεμπουργκ. Οι Αννόβεροι δεν κυβέρνησαν ποτέ το Μπράουνσβαϊγκ , ενώ κατείχαν τον βρετανικό θρόνο, καθώς η πόλη ήταν μέρος του γειτονικού Μπράουνσβαϊγκ-Βολφενμπούτελ. Μετά το Συνέδριο της Βιέννης το 1814/15, τα εδάφη του Μπράουνσβαϊγκ-Λύνεμπουργκ έγιναν το Βασίλειο του Ανόβερου και το Δουκάτο του Μπράουνσβαϊγκ.
Μαξ Φάκτορ

Ο Μαξιμίλιαν Φακτορόβιτς (πολωνικά: "Maksymilian Faktorowicz") (15 Σεπτεμβρίου 1877 - 30 Αυγούστου 1938), επίσης γνωστός ως Μαξ Φάκτορ (αγγλικά: "Max Factor"), ήταν Πολωνός επιχειρηματίας, αισθητικός και εφευρέτης. Ως ιδρυτής του γίγαντα καλλυντικών Max Factor & Company, ανέπτυξε σε μεγάλο βαθμό τη σύγχρονη βιομηχανία καλλυντικών στις Ηνωμένες Πολιτείες και διέδωσε τον όρο «μακιγιάζ» σε μορφή ουσιαστικού βάσει του ρήματος.

Είναι επίσης γνωστός για το makeover που έκανε σε αστέρες και που τους έδωσε την εμφάνιση σήμα κατατεθέν τους. Τα πιο εμβληματικά του έργα περιλαμβάνουν τα πλατινένια μαλλιά της Τζιν Χάρλοου, το κούρεμα της Κλάρα Μπόου, τις ψεύτικες βλεφαρίδες και τις κόκκινες μπούκλες της Λουσίλ Μπολ και το «Τόξο του Κυνηγού» της Τζόαν Κρόφορντ ή υπερτονισμένα χείλη.
Φαρίντ Μαμάντοφ

Ο Φαρίντ Μαμάντοφ (, γεννηθείς στις 30 Αυγούστου 1991 στο Μπακού) είναι Αζέρος τραγουδιστής. Εκπροσώπησε το Αζερμπαϊτζάν στο διαγωνισμό τραγουδιού Γιουροβίζιον 2013 στη Μάλμε με το τραγούδι "Hold Me" και ήρθε δεύτερος μετά τη Δανία.
Ιγκνάτσι Ντομέικο

Ο Ιγκνάτσι Ντομέικο (πολωνικά: "Ignacy Domeyko" ή "Domejko", ψευδώνυμο: "Żegota" [Ζεγκότα], ισπανικά: "Ignacio Domeyko", ) (31 Ιουλίου 1802 - 23 Ιανουαρίου 1889) ήταν Πολωνός γεωλόγος, ορυκτολόγος, εκπαιδευτικός και ιδρυτής του Πανεπιστημίου του Σαντιάγο της Χιλής. Ο Ντομέικο πέρασε το μεγαλύτερο μέρος της ζωής του και πέθανε στη χώρα υιοθεσίας του, τη Χιλή.

Ο Ντομέικο ως νέος έζησε στην διαμελισμένη Πολωνία και συμμετείχε στον Πολωνικό-Ρωσικό Πόλεμο του 1830-31. Μετά τη νίκη της Ρωσίας, εξορίστηκε, περνώντας μέρος της ζωής του στη Γαλλία (όπου είχε πάει με έναν φιλομαθή συνάδελφο, τον Πολωνό ποιητή Άνταμ Μιτσκιέβιτς) πριν εγκατασταθεί τελικά στη Χιλή, της οποίας έγινε πολίτης.

Έζησε περίπου 50 χρόνια στη Χιλή και συνέβαλε σημαντικά στη μελέτη της γεωγραφίας, της γεωλογίας και της ορυκτολογίας αυτής της χώρας. Οι παρατηρήσεις του σχετικά με τις συνθήκες των φτωχών ανθρακωρύχων και των πλούσιων εκμεταλλευτών τους, επηρέασαν βαθιά αυτούς που θα διαμόρφωναν το εργατικό κίνημα της Χιλής.

Ο Ντομέικο θεωρείται ότι είχε στενούς δεσμούς με πολλές χώρες και έτσι το 2002, όταν η UNESCO οργάνωσε μια σειρά εορτασμών για την 200ή επέτειο από τη γέννησή του, αναφέρθηκε ως «πολίτης του κόσμου».
Πάουλα Σέλινγκ

H Πάουλα Σέλινγκ (ρουμανικά: "Paula Seling", 25 Δεκεμβρίου 1978) είναι Ρουμάνα τραγουδίστρια, στιχουργός, παραγωγός δίσκων, DJ και τηλεοπτική προσωπικότητα. 

Εκπροσώπησε τη Ρουμανία στον Διαγωνισμό Τραγουδιού της Eurovision 2010, μαζί με τον Όβι, και το τραγούδι "Playing with Fire", τερματίζοντας στη 3η θέση στο τελικό.
Αλίν Λαχούντ

Η Αλίν Λαχούντ (, γεννημένη στις 2 Μαρτίου 1981) είναι Λιβανέζα τραγουδίστρια.
Γιαν Πάουβελ Χίλλεμανς ο νεότερος

δεξιά|μικρογραφία| "Ένα μακώ και ένα στεφάνι σκαρφαλωμένο σε πέτρινο δοχείο με έναν παπαγάλο στο κιγκλίδωμα με μια ομάδα φρούτων"
Ο Γιαν Πάουβελ Χίλλεμανς ο νεότερος (Jan Pauwel Gillemans the Younger (Αμβέρσα, βαπτίσθηκε στις 3 Σεπτεμβρίου 1651 - Αμβέρσα, τάφηκε στις 20 Μαρτίου 1704) ήταν Φλαμανδός ζωγράφος. Εργάσθηκε σε μια σειρά ειδών νεκρής φύσης, όπως νεκρές φύσεις λουλουδιών και φρούτων, νεκρές φύσεις συμποσίων, "pronkstillevens" (φαντεχτερές σκηνές) και κυνηγιού. Συνεργάστηκε με ζωγράφους για να δημιουργήσει τοπία που συνδύαζαν μυθολογική ή αλληγορική σκηνή με νεκρή φύση. Εργάστηκε και έζησε στην Αμβέρσα, στο Μίντελμπουρχ, στο Λονδίνο και στο Άμστερνταμ.
Εκλεκτοράτο του Ανόβερου

Το Εκλεκτοράτο του Ανόβερου (γερμανικά: "Kurfürstentum Hannover") ήταν εκλεκτοράτο της Αγίας Ρωμαϊκής Αυτοκρατορίας, που βρισκόταν στη βορειοδυτική Γερμανία και πήρε το όνομά του από την πρωτεύουσα του Ανόβερου. Ήταν επίσημα γνωστό ως Εκλεκτοράτο του Μπράουνσβαϊγκ-Λύνεμπουργκ. Για το μεγαλύτερο μέρος της ύπαρξής του, το εκλεκτοράτο κυβερνήθηκε σε προσωπική ένωση με τη Μεγάλη Βρετανία και την Ιρλανδία μετά τη διαδοχή του Ανόβερου.

Το Δουκάτο του Μπράουνσβαϊγκ-Λύνεμπουργκ είχε χωριστεί το 1269 μεταξύ διαφορετικών κλάδων του Οίκου των Γουέλφων. Το Πριγκιπάτο του Κάλενμπεργκ, που κυβερνήθηκε από έναν δόκιμο κλάδο, αναδείχθηκε ως το μεγαλύτερο και ισχυρότερο από τα κράτη Μπράουνσβαϊγκ-Λύνεμπουργκ. Το 1692, Αυτοκράτορας της Αγίας Ρωμαϊκής Αυτοκρατορίας, αναβάθμισε τον Πρίγκιπα του Κάλενμπεργκ στο Κολλέγιο των Εκλογών, δημιουργώντας το νέο Εκλεκτοράτο του Μπράουνσβαϊγκ-Λύνεμπουργκ. 

Οι περιουσίες του εκλεκτοράτου συνδέθηκαν με εκείνες της Μεγάλης Βρετανίας από τον Nόμο διακανονισμού 1701 και τον Nόμο της Ένωσης 1707, οι οποίοι διευθέτησαν τη διαδοχή του βρετανικού θρόνου στον πλησιέστερο προτεστάντη συγγενή της βασίλισσας Άννας, την Εκλέκτειρα Σοφία του Ανόβερου και τους απογόνους της. 

Ο Πρίγκιπας-Εκλέκτορας του Ανόβερου έγινε Βασιλιάς της Μεγάλης Βρετανίας το 1714. Κατά συνέπεια, μια απρόθυμη Βρετανία αναγκάστηκε ξανά και ξανά να υπερασπιστεί τα γερμανικά υπάρχοντα του Βασιλιά και η χώρα έπρεπε να υπογράψει μια συνθήκη με τη Μεγάλη Βρετανία κάθε φορά που τα στρατεύματα του Ανόβερου πολέμησαν στη βρετανική πλευρά ενός πολέμου. Συγχωνεύτηκε από Ναπολέοντα Βασίλειο της Βεστφαλίας το 1807, ιδρύθηκε ξανά ως Βασίλειο του Ανόβερου το 1814 και η προσωπική ένωση με το βρετανικό στέμμα κράτησε μέχρι το 1837.
Φωκάς Ευαγγελινός

Ο Φωκάς Ευαγγελινός (γεννηθείς το 1963 στο Μεσολόγγι) είναι Έλληνας χορευτής, χορογράφος και καλλιτεχνικός διευθυντής τηλεόρασης, κινηματογράφου, θεατρικών έργων και βίντεο κλιπ. Είναι περισσότερο γνωστός για τη σκηνοθέτηση της χορογραφίας σε πολλές συμμετοχές του Διαγωνισμού Τραγουδιού Γιουροβίζιον.